**אלן מריה וואש**, או **אלה מאריה וואש** (בנורווגית: **Ellen Marie Vars**, בסאמית צפונית: **Elle Márjá Vars**‏; נולדה 12 באוגוסט 1957) היא סופרת מקאוטוקיינו שכותבת בסאמית צפונית.

חייה
----

וואש נולדה בכפר לאהפולופל בקאוטוקיינו בשנת 1957, למדה שם בבית ספר יסודי ותיכון, ולאחר מכן עברה לתיכון באלטה. באלטה המשיכה לבית ספר להכשרת מורים, משם עברה לטרומסה בה למדה נושאי יסוד סאמיים, ולבסוף חזרה אל הכפר קאוטוקיינו ללימודי עיתונות, חברה ופרשנות באוניברסיטה הסאמית.

וואש עבדה כמורה בבתי ספר יסודיים בנורווגיה ובשוודיה, וכן גם בתפקידי ייעוץ לשוני, ובתור עיתונאית, מתרגמת ומתורגמנית. לאחר מכן שימשה עורכת במגזינים Áššu ו-Š, ושימשה מזכ"לית הארגון הסאמי הנורווגי (נו') ומועצת האמנים הסאמית.

וואש הייתה סגנית חבר במועצת הדוקסיה של צפון הלגולנד וחברה במועצת הלשון הסאמית בפרלמנט הסאמי.

יצירתה
------

וואש פרצה לתודעה ב-1986, ומאז הוציאה 15 ספרי סיפורת, ולפיכך היא מהסופרים הסאמיים הפוריים ביותר. ספרה הראשון "קטיה" קיבל את פרס פריט אורד של הפרלמנט הסאמי ב-1986, תורגם לנורווגית ב-1988, והפך לאחד הספרים הסאמיים הנקראים ביותר בנורווגיה. היא קיבלה פעמיים את פרס הספרות של המועצה הסאמית, על רומן הנעורים הטוב ביותר בשפה הסאמית (2004), ועל ספר הילדים הטוב ביותר בשפה הסאמית (2007). וואש נחשבת חלוצה בתחום הספרות לנוער.

ב-2012 קיבל התקליטור "Áidnen" שבו בין השאר טקסטים של אלן מריה וואש, מועמדות לספלמנפריסן (אנ') (המקביל הנורווגי לפרסי הגראמי.)

שיריה של וואש פורסמו באנתולוגיות, הוקראו על ידיה ברדיו ואף פורסמו בדף הפייסבוק שלה. חלק מספריה תורגמו לנורווגית, וחלקם תורגמו גם לגרינלנדית ולשפות סאמיות אחרים.

פעילות חברתית
-------------

וואש הייתה כוח מניע בהבאת העיתון הסאמי "אסו (נו')" (Áššu) לקאוטוקיינו. וואש גם הקימה את מגזין הנוער הסאמי Š שיוצא בין השאר בקאוטוקיינו. בנוסף לכתיבתה פעילה וואש מזה כמה עשורים בארגוני אמנים סאמיים, ופועלת לשיפור תנאי העבודה ותוכניות המלגות של הסאמים. בתפקידה כמזכ"לית מועצת האמנים הסאמית היא הובילה את המאמץ להשגת הסכם נפרד לאמנים סאמים מול הפרלמנט הסאמי של נורווגיה.

משפחתה
------

אלן מריה וואש היא אמה של סגנית נשיא הפרלמנט הסאמי לשעבר ועורכת הדין ד"ר   
שגיאות פרמטריות בתבנית:קישור שפה   
פרמטרי חובה [ 2 ] חסרים ליילה סוסאנה וואש (אנ').

ספריה
-----

| שנה | שם בסאמית צפונית | שם בעברית | הערות |
| --- | --- | --- | --- |
| 1986 | *Kátjá* | *קטיה* | רומן נעורים |
| *Oabbá* | *אחות* | ספר ילדים |
| 1989 | *Savdnjiluvvon nagir* | *שינה מוטרדת* | ספר שירה ביחד עם קאיה נילסן (נו') ורוונה איירה (נו') |
| 1990 | *Árvedávggi mánát* | *ילדי ארוודאווגי* | ספר ילדים |
| 1991 | *Okto* | *לבד* | רומן נעורים |
| 1992 | *Buot ovddemus jápmet niegut* | *קודם מתים החלומות* | רומן |
| 1996 | *Ja idja ii galgga šat leat* | *והלילה לא ימשך עוד* | רומן |
| 1999 | *Jaskatvuođas ii leat mihkke agiid* | *לשקט אין גיל* | רומן |
| 2002 | *Čábbámus iđitguovssu* | *הבוקר הכי יפה* | גרסת ספר מוקלט יצאה ב-2011. |
| 2006 | *Máilmmi láikkimus olmmoš* | *האיש הכי עצלן בעולם* | ספר ילדים. תורגם לסאמית לולה (אנ') ב-2010 ולסאמית דרומית (אנ') ב-2013. |
| 2009 | *Máilmmi jálumus mánná* | *הילדה הכי אמיצה בעולם* | ספר ילדים. |
| 2012 | *Máilmmi árggimus áhkku* | *האישה הכי מפוחדת בעולם* | ספר ילדים. |
| 2013 | *Skábma* | *ליל קוטב* | אלבום תמונות בליווי שירה של וואש. |
| 2015 | *Baháneahkkánis bustávat* | *אותיות סוררות* | ספר צביעה ולימוד אותיות לילדים. |
|

הערות שוליים
------------

1. 1 2  "Kátjá". *skuvla.info*. נבדק ב-2023-08-06.
2. 1 2 3 4  Skåden, Sigbjørn. "Ellen Marie Vars". In Bolstad, Erik (ed.). *Store norske leksikon* (בנורווגית). Oslo: Norsk nettleksikon. נבדק ב-12 בנובמבר 2017. `{{cite encyclopedia}}`:  (עזרה)

ביבליוגרפיה
-----------

*

קישורים חיצוניים
----------------

* 

{{קטגוריה:ילידי 1957}}